Valseslanger

se tekst

Valseslanger er en gruppe av gravende slanger som er utbredt i Sør- og Sørøst-Asia.

Lengden er alltid mindre enn én meter. Skjellene er glinsende, og buken har et svart-hvitt mønster. Hodet er lite, og halen er kort. De eter relativt store, langstrakte byttedyr, som andre slanger, åler og ormepadder.

Alle valseslanger hører til slekten Cylindrophis. De ble tidligere regnet til familien Aniliidae sammen den søramerikanske arten falsk korallslange, men er nå plassert i en egen familie, Cylindrophiidae. En fylogenetisk studie utført av Vidal & Hedges viser at de tilhører overfamilien Uropeltoidea sammen med dvergvalseslanger og skjoldhaler.

 Arter 

Ti arter av valseslanger er vitenskapelig beskrevet, men det er også minst én art som ikke er beskrevet. Det er aldri gjort noe sikkert funn av valseslanger på Timor. Utbredelsen til de kjente artene er som følger:

 Cylindrophis aruensis – Indonesia (Aruøyene, kanskje bare på Damar)
 Cylindrophis boulengeri – Indonesia (Wetar)
 Cylindrophis engkariensis – Malaysia (Borneo)
 Cylindrophis isolepis – Indonesia (Jampea)
 Cylindrophis lineatus – Indonesia og Malaysia (Borneo)
 Cylindrophis maculatus – Sri Lanka
 Cylindrophis melanotus – Indonesia (Borneo, Sulawesi, Halmahera, Batjan, Sangihe-øyene) 
 Cylindrophis opisthorhodus – Indonesia (Lombok, Sumbawa, Flores, Komodo)
 malaysiavalseslange (C. ruffus) – Burma, Thailand, Kambodsja, Laos, Vietnam, Kina (Hainan, Hongkong, Fujian), vestre Malaysia, Indonesia (Sumatra, Java, Riau-øyene)
 Cylindrophis yamdena – Indonesia (Yamdena)
 Cylindrophis sp. nov. 1 – Indonesia (Babar)

 Referanser 

 Eksterne lenker 

 The Reptile Database - family Cylindrophiidae
 biolib.cz – Cylindrophis

Kategori:Slanger
Kategori:Krypdyr formelt beskrevet i 1828
Kategori:Dyr formelt beskrevet av Johann Georg Wagler